Esiopetusyksikön nimi

|  |
| --- |
| PIHKOON ESIOPETUS/ KOTKAT 2021-2022 |

****

**Merikotkat: Sari ja Mantu**

**Maakotkat:Susku ja Pia**

**Pihkoon esiopetus /Pihkoon päiväkoti Aartapolku 41**

**48410 Kotka**

**puh. 040 186 3018**

**paivakoti.pihkoo@kotka.fi**

**1. Esiopetuksen velvoittavuus, työaika, ilmoittautuminen ja täydentävä varhaiskasvatus**

Esiopetus on muuttunut 1.1.2015 velvoittavaksi perustuslakimuutoksella (1040/2014) . Perusopetuslain (26 a§) mukaan lasten on oppivelvollisuuden alkamista edeltävänä vuonna osallistuttava vuoden kestävään esiopetukseen tai muuhun esiopetukseen tavoitteet saavuttavaan toimintaan. Kunnan velvollisuus on järjestää alueellaan asuville lapsille maksutonta esiopetusta.

Kotkassa esiopetus järjestetään v. 2020-2021 päivähoidon ja koulujen yhteydessä. Esiopetusyksiköiden esimiehinä ovat päiväkodinjohtajat.

Tavoitteena on, että esiopetuksen toteuttaminen tapahtuisi yhteistyössä sen koulun kanssa, jossa lapsi todennäköisemmin ensiluokkalaisena aloittaa. Lapsen tarvitsema varhaiskasvatus pyritään järjestämään välittömästi esiopetukseen liittyvänä. Esiopetuspaikat voivat muuttua riippuen esioppilaiden määrästä, varhaiskasvatuksen tarpeista sekä tilavaihtoehdoista. *Pihkoon koulun ollessa väistössä esiopetus järjestetään Pihkoon päiväkodin tiloissa lukuvuonna 2020-2021*

Esiopetusvuoden työaika

**Syyskausi**  11.8.2021-22.12.2021

syysloma 25.10-29.10.2021

joululoma 23.12.2021-09.01.2022

**Kevätkausi**  10.1.2022-4.6.2022

talviloma 28.02-04.03.2022

helatorstai 26.05.2022

yht. 188 työpäivää

Esiopetuksen päivittäinen työaika on klo 9.00 - 13.00.

Esiopetukseen ilmoittautuminen järjestetään sen vuoden kevätlukukauden alussa, jolloin lapsi täyttää kuusi vuotta. Ilmoittautuminen toteutuu samoihin aikoihin kuin perusopetukseen ilmoittautuminen.

Esiopetukseen tutustuminen järjestetään esiopetusyksiköissä loppukeväästä ennen esiopetuksen alkua tai elokuussa ennen esiopetuksen aloittamispäivää. Esiopetusyksiköt kutsuvat lapset ja huoltajat tutustumispäivään.

**2. Eheytetty opetus**

Esiopetus pohjautuu opetuksen eheyttämiseen. Eheyttävä opetus rakentuu kokonaisuuksista, jotka liittyvät toisaalta lapsen elämänpiiriin ja toisaalta lapsen maailmankuvaa laajentaviin sekä jäsentäviin sisältöihin. Käytännössä tämä tarkoittaa lasten nostamien sisältöjen liittämistä osaksi oppimiskokonaisuuksia ja yleisten sisältöjen jäsentämistä lapselle merkityksellisten teemojen ympärille. Lapset osallistuvat teemojen valintaan, tavoitteiden asetteluun ja projektien suunnitteluun. Oppimiskokonaisuudet ovat laajuudeltaan ja toteutustavoiltaan erilaisia.

Eheytetyissä oppimisessa keskeisintä on kokemusten ja tietojen käsittely vuorovaikutuksessa aikuisten ja lasten kesken. Taito kysyä, etsiä, arvioida ja soveltaa tietoa ovat oleellisia kasvun ja oppimisen ohjaamisessa. Yleiset tavoitteet antavat suuntaa opetuksen toteuttamiselle ja ohjaavat opettajan työtä. Koko esiopetusaika tukee tavoitteiden ja oppimiskokonaisuuksien toteutumista. Näin myös päivittäin toistuvat tilanteet kuten ruokailut ja ulkoilut ovat oppimistilanteita.

**3. Päivittäinen työskentely ja esiopetuksen ulkopuolella järjestettävä opetus**

Oppimateriaali

Esiopetuksen oppimateriaaleissa ja -välineissä korostuvat kokonaisvaltainen oppiminen, leikki sekä muut lapselle ominaiset toiminnan tavat (liikkuminen, tutkiminen, kokeileminen, taiteellinen toiminta). Esiopetuksessa käytetään monipuolisia työtapoja, jotka mahdollistuvat erilaisilla leikki- ja toimintamateriaaleilla sekä havainto- ja työvälineillä. Kotkan esiopetuksessa tavoitellaan sitä, että työkirjoja ei tarvita. Oppimateriaalit varmistavat, että työtavat ovat sekä oppimisen kohde että väline (perusteet). Materiaalien ja välineiden kohdalla huomioidaan pitkäaikainen käytettävyys.

Pihkoon esiopetuksessa apuopet Tauno Tassunen ja hiirineito Tomelia ystävineen kertovat tarinoita ja valmistavat erilaisia tehtäviä esioppilaitten iloksi ja hyödyksi.

Ruokailu

Koulussa esiopetusryhmä ruokailee oppilasravintolassa sopivana hetkenä. Ruokailu on esiopetusyksikön yhteinen hetki, jossa henkilökunnalla on mahdollisuus lasten yksilölliseen huomioimiseen.  Esiopetuksen ruokailutilanteissa tuetaan lapsia hyviin tapoihin, säännölliseen ruokailurytmiin ja terveellisiin ravintotottumuksiin. Ruokalista on esi- ja perusopetuksessa sisällöltään sama. *Lukuvuonna 2021-2021 Pihkoon esiopetuksen ruokailu järjestetään päiväkodin tiloissa. Esioppilailla on oma ”linjasto”, jossa pääsee harjoittelemaan mm. ruuan annostelemista sekä tarjottimen kantamista ruokapaikalle*

Opintoretket ja tutustumiskäynnit

Kotkan esi- ja perusopetuksen kulttuuripolku on osa esi- ja perusopetuksen opetussuunnitelman perusteita. Kulttuuripolku turvaa vuosittaisia suunnitelmallisia työpajoja ja vierailuja jokaiselle luokka-asteelle esiopetuksesta yläkouluun. Tavoitteena on, että lapsi tutustuu kotkalaiseen kulttuuriperintöön ja taide-elämään tekemisen kautta. Kulttuuripolussa jokaisella luokka-asteella on oma taiteen tai kulttuurin ala. Esiopetuksessa kulttuurin ala on kirjasto. Esiopetusvuoden aikana lapset tutustuvat oman ryhmänsä kanssa kirjastoon nimenomaan palveluna ja harrastuspaikkana. *Pihkoossa esioppilaat käyttävät myös säännöllisesti kirjastoauton palveluja. Mahdollisesti keväällä pääsemme myös pääkirjastoon vierailulle.*

**4. Esiopetuksen muu toiminta**

*Pihkoon esiopetuksessa painottuu ympäristökasvatus; Yhdessä lasten kanssa tutustutaan lähialueeseen ja retkeillään luonnossa. Sisäliikuntapaikan puuttuessa ulkoliikunnan merkitys korostuu. Pihkoon esiopetuksessa noudatetaan kestävän kehityksen periaatteita ja lapsia perehdytetään mm. kierrätykseen. Syksyllä 2020 käyttöön otettu Luontotupa mahdollistaa ympäristökasvatuksen lähellä esiopetustiloja. Luontotuvalla seuraamme luonnon ihmeitä ; Ötökkähotellin elämää ja linnunpönttöjen asukkaita sekä ystäväpuitten muuttumista eri vuodenaikoina .Kasvien ja puiden siemeniä etsimällä ja istuttamalla huomaamme kasvunihmeen. .Kuvallisen ilmaisun töissä mm. Dryadeita puunhaltioita on valmistettu savesta. Erilaisilla luonnonmateriaaleilla painamalla Dryadeille syntyi hienoja koristeita. Tunnelmointi luontotuvalla tulen loimutessa kaminassa luo myös elämyksellisyyttä.*

*Syksyllä 2021 saimme käyttöömme myös oman tiedehuoneen Pihkoon Heurekan. Vesi- ja hiekkaleikkien lisäksi siellä tutkitaan ja ihmetellään erilaisia ilmiöitä. Mustikkamaalaus mm. oli ihmeellistä puuhaa.*

*Pihkoon esiopetuksen toimintaa ja arkea pääsee seuraamaan Kotkan Peda.net sivuilta*

[*https://peda.net/kotka/esiopetus/esiopetusyksiköt/pkpe*](https://peda.net/kotka/esiopetus/esiopetusyksik%C3%B6t/pkpe)

*Joulujuhlaa vietetään aamujuhlana laululeikkien, glögin ja lasten leipomien pipareiden kera.*

**5. Arviointi ja kehittäminen**

Kotkan kaupungin esiopetuksen kehittämisen perustana on esiopetuksen toteuttamisen ja kuntakohtaisen opetussuunnitelman arviointi. Arviointi toteutuu mm. henkilöstö- ja asiakaskyselyn sekä ammatillisen arviointikeskustelun muodossa. Arvioinnissa keskitytään yleiseen hyvinvointiin, oppimisympäristöön, pedagogiaan ja toiminnan järjestämiseen liittyviin tekijöihin.

Asiakaskyselyssä huoltajilla on mahdollisuus kirjoittaa toiveita ja palautetta yksiköille sekä esiopetuksen järjestäjälle. Lasten palautteet nousevat esiin päivittäisessä toiminnassa ja lapsikohtaisissa kasvun kansioissa. Myös huoltajilla on mahdollisuus antaa päivittäin palautetta henkilökuntaa kohdatessaan.

Esiopetuksen toimintakulttuurissa aikuiset ovat läsnä lapsille huomioiden lasten arjessa esiin nostamat kehittämisideat ja arviointikeskustelut. Keskustelukulttuuri mahdollistaa tapahtumien muistelun, kokemusten ja näkemysten vaihtamisen. Lisäksi lapset ovat osallisena opetuksen arvioinnissa ja suunnittelussa erilaisten toiminnan seuraamiseen ja tarkasteluun käytettyjen menetelmien kautta. Tällaisia ovat esimerkiksi lasten kokoukset, käsitekartta- tai aikajanatyöskentely.

*Mielipide-ja arviointitehtävien avulla pyritään ymmärtämään esioppilaiden toiveita ja tarpeita.Samalla harjoitellaan itsearviointia .*

**6. Alkuluokkatoiminta ja muu opetuksellinen yhteistyö**

Kotkalaisen lapsen oppimisen polkuun kuuluu olennaisesti alkuluokkatoiminta. Toiminnassa esi- ja perusopetus ovat yhdessä suunnitelleet ja yhdessä toteuttavat opetuksellista yhteistyötä. Siinä korostuvat erityisesti matemaattiset ja kielelliset sisällöt. Alkuluokkatoiminnasta laaditaan yksikkökohtainen suunnitelmarunko.

*Pihkoon koulun väistötilanteesta johtuen alkuluokkatoimintaa ei Pihkoon esiopetuksessa pystytä järjestämään .Alkuluokkatoiminnan suunnittelua tulevaa varten on tarkoitus aloitella lukuvuoden 2021-2022 aikana.*

**7. Yhteistyö**

Esiopetus on varhaiskasvatuksen hallinnoimaa. Esiopetusyksiköt sijaitsevat koulujen kanssa yhteisissä tiloissa tai koulun välittömässä läheisyydessä. Järjestämistapa antaa hyvän lähtökohdan säännölliselle yhteistyölle perusopetuksen kanssa. Esiopetusikäisen lapsen varhaiskasvatus pyritään järjestämään esiopetuksen kanssa samoissa tiloissa ja saman henkilökunnan toimesta. Yhteistyö ja tiedon kulku lasta koskevissa asioissa on tällöin saumatonta.

Esiopetuksessa toteutuu kaksi nivelvaihetta. Ensimmäinen on siirtymä varhaiskasvatuksesta tai kotoa esiopetukseen ja toinen esiopetuksesta perusopetukseen. Lapsen aloittaminen esiopetuksessa käynnistyy tutustumispäivässä lapsen ja perheen kohtaamisena. Yhteistyö jatkuu päivittäisinä tapaamisina huoltajien kanssa ja lapsikohtaisen suunnitelman laatimisena. Lapsen kasvun ja oppimisen tuen jatkumisesta huolehditaan erityisesti lapsen siirtyessä muusta varhaiskasvatuksesta esiopetukseen ja esiopetuksesta perusopetukseen. Varhaiskasvatuksen erityisopettajat työskentelevät esiopetusyksiköissä lapsen kasvun ja oppimisen tuen tilanteissa. He ovat myös huoltajien yhteistyökumppaneita.

Lapsikohtaiset suunnitelmat laaditaan tarvittaessa yhteistyössä neuvolan terveydenhoitajien kanssa. Neuvolan terveydenhoitajien lisäksi oppilashuollon työntekijöinä esiopetuksessa ovat koulukuraattorit. Kouluterveydenhuolto on tarvittaessa mukana esiopetusikäisen lapsen psykososiaalisen hyvinvoinnin tarkastelussa. Huoltajat ovat aina mukana neuvolan, kouluterveydenhuollon ja koulukuraattorin kanssa toteutuvassa yhteistyössä.

Esiopetuksessa on tarvittaessa käytettävissä esiopetuksen kuraattoripalvelut.

Kuraattori Tiija Manner 040-7469134

**PIHKOON ESIOPETUS 2021-2022**

**Pihkoon esiopetus /Pihkoon päiväkoti**

**Aartapolku 41**

**48410 Kotka**

**puh. 040 186 3018**

**paivakoti.pihkoo@kotka.fi**

[**https://peda.net/kotka/esiopetus/esiopetusyksiköt/pkpe**](https://peda.net/kotka/esiopetus/esiopetusyksik%C3%B6t/pkpe)

Esiopetuksen henkilöstö:

Varhaiskasvatuksen opettaja Susanna ”Susku” Veini

varhaiskasvatuksen opettaja Sari Lahtela

Varhaiskasvatuksen lastenhoitaja Marika ”Mantu” Laurikainen

Varhaiskasvatuksen lastenhoitaja Pia Päärni

Varhaiskasvatuksen erityisopettaja VEO

Annamari Skyttä

p. 040 0556295

annamari.skytta@kotka.fi

Päiväkodin johtaja

Inga Storgård

p. 040 167 7033

inga.storgard@kotka.fi

Varhaiskasvatuksen aluepäällikkö

Anne Ahonen

p. 040 763 4696

anne.ahonen@kotka.fi